cyanic-selkie/wikianc huggingface dataset:
Նոն (շրջան, Ֆրանսիա)
Շրջանի բնակչությունը 2006 թվականին եղել է 131 197 մարդ։ Բնակչության խտությունը կազմում է 76 մարդ/կմ²։ Շրաջանի մակերեսը կազմում է 1722 կմ²։
Ծանոթագրություններ
Կատեգորիա:Ֆրանսիայի քաղաքներ Կատեգորիա:Բնակավայրեր այբբենական կարգով
Արևելյան կաթոլիկ եկեղեցիներ
Արևելյան կաթոլիկ եկեղեցիներն իրենցից ներկայացնում են Հռոմի պապի նվիրապետական իշխանությունն ընդունող արևելաքրիստոնեական ծիսական ավանդույթին պատկանող Եկեղեցիների խումբ։
Բյուզանդական ավանդության Ուղղափառ Եկեղեցիներից ծագած
Կատեգորիա:Արևելյան կաթոլիկ եկեղեցիներ
Իվ Սեն Լորեն
Իվ Հենրի Դոնաթ Մեթյու-Սեն Լորեն (Yves Henri Donat Mathieu-Saint-Laurent, ), հայտնի է որպես՝ Իվ սեն Լորեն , ֆրանսիացի դիզայներ, համարվում է նորաձևության պատմության ամենանշանավոր դեմքերից մեկը։ Հայտնի է իր ցուցադրություններում ոչ Եվրոպացի և ոչ սպիտակամորթ մոդելների ներգրավմամբ։
Վաղ կյանքը
Իվ Հենրի Դոնաթ Մեթյու-Սեն-Լորենը ծնվել է 1936 թվականի օգոստոսի 1-ին, Ալժիրում` Օրանում։ Նա մեծացել է մերձմիջերկրածովյան առանձնատանը իր երկու քույրերի` Միշելի ու Բրիջեթթի հետ։ Իվը սիրում էր պատրաստել բարդ թղթե տիկնիկներ և պատանի հասակում նա գծագրում էր զգեստներ իր մոր և քույրերի համար։
Երիտասարդ դիզայներ
1953-ին, Սեն Լորենը Միջազգային Բրդային Քարտուղարության կողմից կազմակերպված երիտասարդ դիզայներների մրցույթին ներկայացրել է երեք էսքիզ։ Մրցույթում գրավել է առաջին տեղն ու հրավիրվել մասնակցելու մրցանակների հանձնման արարողությանը Փարիզում, նույն տարվա դեկտեմբերին։ Երբ ինքն ու իր մայրը Փարիզում էին, հանդիպեցին Միշել դը Բրունհոֆֆին՝ Vogue ամսագրի ֆրանսիական հրատարակության գլխավոր խմբագրին։ Դը Բրունհոֆֆը, ով հայտնի էր նոր տաղանդերին քաջալերող, հիացած էր Իվի իր հետ բերած էսքիզներով, առաջարկեց նրան դառնալ դիզայներ։
Ծանոթագրություններ
Կատեգորիա:Քաղցկեղից մահացածներ Կատեգորիա:Պատվո լեգեոնի շքանշանի կոմանդորներ Կատեգորիա:Ֆրանսիացի դիզայներներ Կատեգորիա:Ֆրանսիացի նորաձևության դիզայներներ Կատեգորիա:Ֆրանսիացի գործարարներ Կատեգորիա:Պատվո լեգեոնի շքանշանի ասպետներ Կատեգորիա:Ֆրանսիացի արվեստագետներ
Մատենագրություն
Մատենագրություն, այն ամենը, ինչ գրի է առնվել մատյանի մեջ, անկախ գրավոր խոսքի տեսակից (գեղարվեստական, ուսումնական, քարոզչական, գիտական են)։ Հայկական տերմին, որն ընդհանուր առմամբ բովանդակությամբ համապատասխանում է գրականություն բառին։ Հայ հին հեղինակները մատենագրություն տերմինը գործածել են հիմնականում հայկական, քաղդեական, հունական, ասորական և այլ մատենագրությունների համար, իսկ հետագայում նկատի են ունեցել գլխավորապես հայ հին ու միջնադարյան գրականությունը, հիմնականում ընդգըրկելով մինչև XVIII դ. ստեղծված մատենագրության բոլոր տեսակները՝ պատմագրություն, աշխարհագրություն, փիլիսոփայություն, իրավունք, քերականություն, ուղեգրություն, բժշկություն, մաթեմատիկա, տիեզերագիտություն, տոմարագիտություն, ալքիմիա, գեղարվեստական գրականություն և այլն։ Մատենագրական հուշարձանների շարքն են դասվում նաև երկօրների, քաղաքների, բույսերի, կենդանիների, թանկագին քարերի, չափ ու կշռի, պետական ու եկեղեցական գործիչների անուններ ու նրանց մասին տվյալներ պարունակող գրավոր նյութերը։ Հայտնի են համաքրիստոնեական մատենագրության բնագավառին պատկանող հետևյալ մատենագրական ժողովածուները, որոնք հայ մատենագրության մեջ թարգմանաբար թափանցել են հիմնականում հունականի միջոցով. Աստվածաշունչ (բիբլիա), սաղմոսարան (փսալտերիոն), պատարագամատույց (խորհրդատետր, լիտուրգիոն, միսսալե), ժամագիրք (հորոլոգիոն), մաշտոց (եվխոլոգիոն), ճաշոց (տոնամակ, տարեգիրք, պրոփետոլոգիոն, ապոստոլոս), հայսմավուրք (մենոլոգիոն, սինաքսարիոն), տոնացույց (տոնացուցակ, պարզատումար, հեմերոլոգիոն, կալենդարիում), ճառընտիր (տոնական, հոմիլիար, հոմիլիարում), Հարանց վարք (ակտասանկտորում), վկայաբանություն (ակտա մարաիրում), շարակնոց (շարական, էիրմոլոգիոն, ստիխերարիոն, հիմնարկում), գանձարան (կոնդակարիոն), մանրուսում (փսալտիկոն, ասմատիկոն), քարոզգիրք, կանոնագիրք, աղոթագիրք, տոնապատճառ և այլն։ Բացի Աստվածաշնչից և սաղմոսարանից, մյուս ժողովածուներն ընդգրկում են նաև միջնադարյան Հայաստանում ստեղծված երկեր։ Միջնադարյան մատենագրության նմուշներից են խրատ, ներբող, օրհնություն, աղոթք, մաղթանք, կցուրդ, ողբ, կտակ, տնօրինական, տեսիլ, պարականոն պատմություններ, դավանաբանական գրագրություններ, նամակներ, վավերագրեր, «Բանք իմաստասիրաց» կոչվող հավաքածուներ և նմանատիպ այլ գրվածքներ պարունակող մատյանները։ Ձեռագիր և հնատիպ մատյաններում հանդիպում են նաև սնոտիապաշտական, գուշակության, ախտարական գրվածքներ (աղավխո, հավախոս, բախտացույց, վիճակացույց, երազահան, լուսնացույց, ռամգիրք), հմայական գրականություն (հմայիլ, ուրբաթագիրք), հրաշագործությունների պատմություններ, առասպելներ են։ Հայ մատենագրություն, հատկապես պատմագրությունը, հայտնի է որպես աշխարհի ամենագարգացած գրականություններից մեկը։ Նրա մի շարք նմուշներ (V դ. պատմիչ Ագաթանգեղոսի, VII դ. քաղկեդոնական անանուն մի ժամանակագրի, XIII-XIV դարեր. Հեթում պատմիչի երկերը) դեռես միջնադարում թարգմանվել են տարբեր լեզուներով և թափանցել այլ ժողովուրդների գրականության մեջ։ Հայկական շատ սկզբնաղբյուրներ հավասարապես ծառայում են որպես աղբյուր նաև հարևան ժողովուրդների (վրացիների, աղվանների, աբխազների, ալանների, հույների, ասորիների, պարսիկների ու արաբների են) պատմության ուսումնասիրման համար։ Համաշխարհային համբավ են վայելում թարգմանական մատենագրության այն երկերը (Եվսեբիոս Կեսարացի, Տիմոթեոս Կուզ, Անտիոքի Ասիզներ), որոնց հունարեն, ասորերեն և այլ հին լեզուներով գրված բնագրերը կորել են, և որոնք մեզ են հասել միայն հայերեն թարգմանությամբ։
Կատեգորիա:Մատենագրություն
Արյան զրպարտանք
Արյան մեղադրանք (նաև՝ արյան պիտակ, արյան զրպարտանք), մեղադրանք      հրեաների նկատմամբ առ այն, որ նրանք առևանգում և սպանում են քրիստոնյաների երեխաներին, արյունը օգտագործում հրեական տոների ժամանակ կրոնական ծիսակատարությունների ընթացքում։   Պատմականորեն այս զրպարտությունները, ի թիվս այլ մեղադրանքների՝ խմելու ջրի (աղբյուրի) թունավորում (Well poisoning) և քրիստոնեական հաղորդության (ծիսական հյուրասիրության, հացի) պղծման (Host desecration)  հետ Եվրոպայում հրեաների նկատմամաբ իրականացվող հետապնդումների մաս էին կազմում։
Արյան մեղադրանքով սովորաբար ասվում էր, որ հրեաները մացայի խմորի պատրաստման համար (Փեսախի տոներին) օգտագործում են մարդկային արյուն։ Վաղ մեղադրանքները նման մեկնաբանություններ չունեն, իսկ մեղադրանքը դիտվում էր խաչելության վերաիրականացման համատեքստում։ Համարվում էր, որ երեխաների արյունն ավելի պահանջված է։ Զրպարտությունները հիմնականում առաջ էին գալիս անհետ կորած երեխաների և ընդհանրապես երեխաների մահերը բացահայտել ի զորու չլինելու պատճառով։ Որոշ դեպքերում մարդկային զոհաբերության ենթադրյալ զոհերը ընդունվում էին որպես նահատակ, սուրբ կերպար, որոնց շուրջ լեգենդներ էին հյուսվում, ստեղծվում նահատակների հիշատակի աղանդներ։
«Արյան մեղադրանք» տերմինը կարող է նաև վերաբերել ցանկացած տհաճ և կեղծ մեղադրանքի, զրպարտության։ Այն ձեռք է բերել ավելի լայն փոխաբերական իմաստ։ Սակայն այս տերմինի օգտագործումը մնում է խնդրահարույց և ի դեմս հրեական որոշ համայնքների՝ առաջացնում բողոք  ։
Հրեական օրենքը սպանության, զոհաբերության և արյան օգտագործման դեմ
Ենթադրվող խոշտանգումների և մարդկային զոհաբերությունների իրականացումը հակասում են հուդաիզմի ձևավորված ուսմունքին։ Ըստ Աստվածաշնչի, Աստված պատվիրեց Աբրահամին զոհաբերել իր որդի Իսահակին։ Սակայն զոհաբերությունից առաջ մտափոխվեց և պատվիրեց մարդկային զոհը փոխարինել խոյով։ Սա հավանական է դիտարկել հնում մարդկային զոհաբերություններից հրաժարվելու կոնտեքստում։  Հին կտակարանյան (հրեական Թանախը) Տասը պատվիրանները և Թորան արգելում են մարդկային սպանությունը։ Բացի այդ արյան (մարդու կամ այլ կենդանու) օգտագործումը արգելվում է հրեական ծիսական «դիետիկ» օրենքներով՝  կաշրութով։ Ըստ Ղևտականի, զոհաբերված կենդանու արյունը (կենդանին) կարող է տեղադրվել միայն Երուսաղեմի տաճարի խորանին, որն այլևս գոյություն չուներ միջնադարյան քրիստոնյաների շրջանում հրեաների նկատմամբ արյան մեղադրանքի կիրառման ժամանակ)։ Բացի այդ մարդկային մսի օգտագործումը հակացուցված է նույն կաշրութով ։
Պատմություն
Առաջին մեղադրանքները վերաբերում էին հրեաներին, որոնք մարգարեության հիման վրա իբր խաչում էին քրիստոնյանների երեխաներին Զատիկի (Փասախ) ժամանակ։ Չկա որևէ հղում անթթխմոր մացա հացի պատրաստման ժամանակ արյան օգտագործման վերաբերյալ, որը հետագայում վերածվում է հետապնդումների և ջարդերի իրականացման հիմնական դրդիչի ։
Պրոֆեսոր Իսրայել Յակոբ Յուվալը (Երուսաղեմի Հրեական համալսարան ) հոդված է հրապարակել 1993 թվականին, որում կարծիք է հայտնում, որ արյունոտ մեղադրանքը, հավանաբար, առաջացել է 12-րդ դարում, երբ քրիստոնյաները դիտարկում էին հրեական վարքագիծը Խաչակրաց առաջին արշավանքի ժամանակ։ Որոշ հրեաներ ինքնասպան էին լինում կամ սպանում սեփական երեխաներին, միայն թե դավանափոխ չլինեն և չհրաժարվեն հուդայականությունից։ Յուվալն ուսումնասիրելով քրիստոնեական աղբյուրները, եզրակացնում է, որ դրանք խիստ խեղաթյուրված են այն մեղադրանքներով, որ եթե հրեաները կարող էին սպանել սեփական երեխաներին, ապա ունակ էին սպանել նաև քրիստոնյաների երեխաներին։ Յուվալը մերժում է արյունոտ մեղադրանքի պատմությունը, որը չէր կարող լինել ճշմարիտ նաև Եվրոպայում հրեաների գոյության վտանգավոր բնույթի պատճառով։
Արտաքին հղումներ
Կատեգորիա:Հակասեմականություն Կատեգորիա:Դավադրության տեսություն
Գրեյ Դեյմոն
Գրեյ Դեյմոն (Grey Damon, ), ամերիկացի դերասան։ Լավագույն հայտնի դեր է կատարել, որպես Բրայնա Րեզ՝ «Ինը կյանքը Խլոյի թագավորությունում» սերիալում, Լի Լա Բեկա՝ «Գաղտնի շրջանը» սերիալում Գրեյսոն՝ «Ասղտերի հատումը» սերիալում, իսկ հետո «Ուրբաթ երեկոյի լույսերը» շոուում ։
Անձնական կյանք
Այժմ ապրում է Լոս Անջելեսում։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի հեռուստատեսային դերասաններ
Ռիվկա Քարմի
Ռիվկա Քարմի (רבקה כרמי, ), իսրայելացի մանկաբույժ, գենետիկ, 2006 թվականի մայիսից հանդիսանում է Նեգևի Բեն Գուրիոն համալսարանի (BGU) նախագահը։ Ռիվկա Քարմին առաջին կինն է, որը նշանակվել է իսրայելական համալսարանի նախագահ։
Վաղ կյանք և կրթություն
Ռիվկա Քարմին ծնվել է 1948 թվականի օգոստոսին Իսրայելում, մեծացել է Զիխրոն Յաակովում։ Քարմիի մայրը՝ Զիպորան, սոցիալական աշխատող էր, հայրը՝ Մանախիմը, հաշվապահ, նկարիչ և սիրողական հնագետ, ով մահացել էր, երբ Քարմին 14 տարեկան էր։ Քարմին Իսրայելի պաշտպանության բանակում եղել է կապիտան, գիտնական-սպաների ուսումնական դպրոցի հրամանատար։ Արաբա-իսրայելական պատերազմի ժամանակ մասնակցել է Իսրայելի պաշտպանության բանակում գործող անհայտ կորածների հաշվողական միավորի ստեղծմանը։ Քարմին ավարտել է Երուսաղեմի հրեական համալսարանի Հադասսա բժշկական դպրոցը, վերապատրաստվել է որպես մանկաբույժ։ Սորոկա համալսարանի բժշկական կենտրոնից ստացել է նեոնատոլոգիայի ամբիոնում ուսանելու կրթաթոշակ և Բոստոնի մանկական հիվանդանոցում ու Հարվարդի համալսարանի բժշկական դպրոցում բժշկական գենետիկայի գծով լրացուցիչ կրթության կրթաթոշակ ։
Հետազոտություն
Նախքան համալսարանի վարչական բնագավառում գործունեություն ծավալելը պրոֆեսոր Քարմիի հետազոտությունը հիմնականում կենտրոնացած էր Նեգևի արաբ-բեդվին բնակչության գենետիկական հիվանդությունների կլինիկական դրսևորումների և մոլեկուլային հիմքերի սահմանազատման վրա   ։ Բժշկական գենետիկայի ավելի քան 150 հրապարակումների հեղինակ է, նրա հետազոտությունը ներառում էր 12 նոր գենի հայտնաբերում                  , 2 նոր սինդրոմների սահմանազատում   , որոնցից մեկը հայտնի է որպես Քարմիի սինդրոմ։ Քարմիի առաջին ակադեմիական հրատարակությունը (1977) նկարագրում է հանկարծակի մանկական մահվան երևույթի հետ կապված ածխածնի երկօքսիդի թթվածնային կափույրների կուտակումը ։ Նրա համայնքային օգնության ծրագրերն ուղղված են եղել ժառանգական հիվանդությունների կանխարգելմանը, բեդվինական համայնքներում կանանց կրթության բարելավմանը։ Քարմին ներգրավված է եղել Նեգևի Բեն Գուրիոն համալսարանում խոշոր կենսատեխնոլոգիական նախաձեռնությունների ստեղծման գործում, Նեգևում եղել է կենսատեխնոլոգիայի ազգային ինստիտուտի տնօրենի պաշտոնակատար։
Ակադեմիական և այլ պաշտոններ
Ռիվկա Քարմին Ծագումնաբանական մրցանակների հիմնադրամի խորհրդատվական խորհրդի անդամ է ։ Մեծ Բրիտանիա-իսրայելա գիտական խորհրդի հիմնադիր անդամ է, միաժամանակ՝ 2010-2017 թվականներին եղել է գիտական խորհրդի համանախագահ պրոֆեսոր Ռայմոնդ Դվեքի հետ ։ 2013 թվականի ապրիլի 4-ին Արդարադատության նախարար Ցիփի Լիվնին Քարմիին նշանակել է Ռիվլին կոմիտեի կազմում։ Հանձնաժողովը ուսումնասիրել է Դեմոնայում գտնվող միջուկային հետազոտական հաստատության աշխատակիցների փոխհատուցման համաձայնագիրը, որոնք ենթարկվել են ոսկրային ճառագայթման և ախտորոշվել էին քաղցկեղով։ 2014 թվականի մայիսին Քարմին նշանակվել է Locker Committee-ի անդամ, որն ուսումնասիրել է Իսրայելի ազգային պաշտպանության բյուջեն։ Բացի այդ, Քարմին խթանում է կանանց կարգավիճակի, հատկապես ակադեմիական ու բժշկական ոլորտներում, բարձրացմանը։ 2011 թվականին նշանակվել է Բարձրագույն ուսումնական հաստատությունների կոմիտեում (այսպես կոչված Քարմի թիմ) կանանց ներկայացվածության խթանման նախագահ ։ 2015 թվականին Քարմին հանդես է եկել որպես Իսրայելի բժշկական ասոցիացիայի աշխատանքային խմբի ղեկավար, ուսումնասիրել կանանց կարգավիճակը բժշկության մեջ։
Որպես Նեգևի Բեն Գուրիոն համալսարանի նախագահ պրոֆեսոր Քարմիի պաշտոնավարման երկարաձգման վեճ
2017 թվականի նոյեմբերին նախագահի որոնողական հանձնաժողովը խորհուրդ տվեց պրոֆեսոր Քարմիի պաշտոնավարման ժամկետը երկու տարով երկարացվել է մինչև 2020 թվականի մայիսը։ Ի պատասխան, ակադեմիական սենատը արտահերթ նիստ անցկացրեց, որտեղ հայտարարեց, որ որոնողական հանձնաժողովը ձախողել է և կոչ արեց գործադիր կոմիտեի նախագահի պարոն Աշեր Հելեդին հրաժարական տալ ։ Գործադիր կոմիտեն որոշեց հաստատել երկարաձգումը, չնայած ակադեմիական անձնակազմի առարկություններին, ինչը հանգեցրեց հետագա բողոքների ։ Բացի այդ, պետական վերահսկողական կոմիտեն սկսել է ընտրության գործընթացի հետաքննություն ։ Իր կոլեգաներին ուղված պատասխան նամակում համալսարանի նախագահ Քարին ասում է.
2018 թվականի փետրվարին գործադիր կոմիտեն հայտարարեց, որ 2018 թվականի վերջին կընտրվի նոր նախագահ և պրոֆեսոր Քարիին կավարտի որպես նախագահ իր պաշտոնավարումը ։
Արտաքին հղումներ
Կատեգորիա:Իսրայելցի բժշկուհիներ Կատեգորիա:Իսրայելցի մանկաբույժներ Կատեգորիա:Իսրայելի հրեաներ Կատեգորիա:Երուսաղեմի հրեական համալսարանի շրջանավարտներ
Պիեռ Մարտեն
Լեռնահանքային դպրոցն ավարտելուց հետո աշխատել է Ֆուրշամբոյում՝ իր հորը պատկանող մետաղաձուլական գործարանում։ 1854-1883 թվականներին եղել է Սիրյոյի (Անգուլեմ քաղաքի մոտ) մետալուրգիական գործարանի տնօրենը։ 1864 թվականին մշակել է ռեգեներատիվ բոցավառարանում (դոմնայում) ձուլածո պողպատի ստացման նոր եղանակ։ Փարիզում անցկացված համաշխարհային երկրորդ ցուցահանդեսում արժանացել է ոսկե մեդալի ։ Պողպատի ստացման մարտենյան եղանակը աշխարհում լայնորեն սկսել է կիրառվել 19-րդ դարի վերջին քառորդում։ Ռուսաստանում մարտենյան առաջին ձուլավառարանը պատրաստել ու գործարկել են Կարմիր Սորմովոյի (Красное Сормово) գործարանում, 1870 թվականի մարտի 16-ին ։
Ծանոթագրություններ
Կատեգորիա:Ֆրանսիացի մետաղագործներ Կատեգորիա:Ֆրանսիացի ճարտարագետներ Կատեգորիա:Ֆրանսիայի քաղաքական գործիչներ
Յոլա (երգչուհի)
Յոլանդա Քուորթի (Yolanda Quartey; ), առավել հայտնի է որպես Յոլա (Yola) կամ Յոլա Քարթեր, անգլիացի երաժիշտ, երգիչ և երգերի հեղինակ։ Նա դարձել է Phantom Limb խմբի գլխավոր երգիչ, որը թողարկել է իր առաջին ալբոմը 2010 թվականին ։ Նա բեք վոկալ է երգել մի շարք արտիստների համար, ներառյալ Massive Attack-ը, The Chemical Brothers-ը և Իգի Ազալիան։ Յոլան առաջադրվել է Գրեմմի 62-րդ մրցանակաբաշխության 4 անվանակարգերում, ներառյալ «Լավագույն նոր արտիստ» գլխավոր անվանակարգերից մեկը։
Կարիերա
Յոլան թողարկել է իր առաջին սոլո մինի ալբոմը՝ «Orphan Offering»-ը, 2016 թվականին։ 2019 թվականի փետրվարին թողարկվել է նրա դեբյուտային ստուդիական ալբոմը՝ «Walk Through Fire»-ը, Դեն Աուերբաքի Easy Eye Sound լեյբլում ։ Ալբոմի անվանումը հղում է այն հրդեհի վրա, որը քանդել է և Yola-ի տունը, և վիրավորական հարաբերությունները, որոնցից նա փախել է ։ «Walk Through Fire»-ը գրվել, ձայնագրվել և պրոդյուսերավորվել է Դեն Աուերբաքի կողմից՝ իր Նեշվիլի Easy Eye ստուդիայում  ։
2019 թվականի մարտի 23-ին Յոլան կատարել է իր հեռուստատեսական դեբյուտը CBS This Morning-ի շաբաթօրյա սեսիայում, որտեղ նա կատարել է տարբեր մասեր «Walk Through Fire»-ից ։
XXI դարի 21 դասերը
«XXI դարի 21 դասերը» (‏‏,21 מחשבות על המאה ה-21  եբրայերենից՝ «21 միտք 21-րդ դարի մասին»), իսրայելցի պրոֆեսոր, ռազմական պատմաբան Յուվալ Նոյ Հարարիի երրորդ գիրքը։
Յոլա (երգչուհի)
Կարիերա
«Walk Through Fire»-ն առաջադրվել է Գրեմմի 4 անվանակարգում։ Այն առաջադրվել է «Լավագույն ամերիկանա ալբոմ», իսկ «Faraway Look»-ն առաջադրվել է «Լավագույն ամերիկյան արմատներով երգ» և «Լավագույն ամերիկյան արմատներով ելույթ» անվակարգերում։ Բացի այն, Յոլան առաջադրվել է «Լավագույն նոր արտիստ» չորս գլխավոր անվանակարգերից մեկում ։
XXI դարի 21 դասերը
Նկարագրություն
«Sapiens․ Մարդկության համառոտ պատմությունը» (2011) գրքում դիտարկելով հեռավոր անցյալը, իսկ «Homo Deus․ Վաղվա համառոտ պատմությունը» (2016) գրքում՝ հեռավոր ապագան, իր երրորդ գրքում գիտնականն անդրադարձել է ներկային։ Էսսեների ընդարձակ ժողովածուում, որոնցից շատերը հիմնված են նախկինում հրտարակված հոդվածների վրա, նա փորձել է հասկանալ տեխնոլոգիական, քաղաքական, սոցիալական և էքզիստենցիալ խնդիրները, որոնց բախվել է մարդկությունը 21-րդ դարում։
Յոլա (երգչուհի)
Արտաքին հղումներ
Կատեգորիա:21-րդ դարի երգիչներ և երգչուհիներ Կատեգորիա:Բրիտանացի երգչուհիներ Կատեգորիա:Բրիտանացի երաժիշտներ Կատեգորիա:Բրիտանացի դերասանուհիներ Կատեգորիա:21-րդ դարի բրիտանացի դերասանուհիներ Կատեգորիա:Բրիտանացի երգահաններ Կատեգորիա:Անգլիացի երգչուհիներ Կատեգորիա:Անգլիացի երաժիշտներ Կատեգորիա:Անգլիացի երգիչ-երգահաններ Կատեգորիա:21-րդ դարի անգլիացի կանայք Կատեգորիա:21-րդ դարի բրիտանացի կանայք Կատեգորիա:21-րդ դարի անգլիացի դերասանուհիներ Կատեգորիա:Բեմական կեղծանուններ
XXI դարի 21 դասերը
Նկարագրություն
Ստեղծագործությունը պարունակում է 21 էսսե, որոնք միավորված են 5 մասում՝ տեխնոլոգիական մարտահրավեր, քաղաքական մարտահրավեր, հուսահատություն և հույս, ճշմարտություն, մտածողության ճկունություն։
Կարծիքներ
Գիրքը զանգվածային լրատվամիջոցների կողմից լայն ուշադրության է արժանացել «Նյու Յորք Թայմս», «The Economist», «Financial Times», «The Guardian», «New Statesman», «Թայմս» և այլ թերթերում հրատարակված հոդվածների և դիտարկումների շնորհիվ։
Նյու Յորք Թայմս թերթում Բիլ Գեյթսը գիրքն անվանել է «հետաքրքրաշարժ», իսկ գրքի հեղինակին՝ «այնպիսի խթանող, որ նույնիսկ, երբ ես համաձայն չէի նրա հետ, ցանկանում էի շարունակել կարդալ և մտածել»։ Ըստ Գեյթսի՝ Հարարիին «քննադատական գլոբալ խոսակցություն է սկսել 21-րդ դարի խնդիրների լուծման շուրջ» ։ «Financial Times»-ից Ջոն Թորնհիլի կարծիքով շատ ընթերցողներ նոր գրքում կզգան նախորդ երկու գրքերից վերամշակված գաղափարներ ։ «The Guardian»-ից Հելեն Լյուիսի ակնարկը զուսպ է, չնայած նա հիանում է աշխատանքի պատվախնդրությամբ և ընդգրկունությամբ ։
Բացասական գրախոսականների թվում է հայտնվել բրիտանական «New Statesman»-ից Գևին Ջեկոբսոնը։ Նա գիրքը նկարագրել է որպես խոստումներով հագեցած ուսումնասիրություն, որը որևէ բովանդակային ուղեցույց տալու համար չափազանց անորոշ է կամ չափազանց դատարկ ։ «The Times»-ում Ջերարդ Դե Գրոոտը գրել է. ««Sapiens»-ի հեղինակը լավ է բացահայտել առաջիկա ճգնաժամերը, սակայն նրա օշարակատիպ պարզությունները պատասխան չեն տալիս» ։
Արտաքին հղումներ
Կատեգորիա:Գրական ստեղծագործություններ այբբենական կարգով Կատեգորիա:2018 գրքեր Կատեգորիա:Newmag հրատարակչության գրքեր
Մարգացնցուղ սակավաճառագայթ
Մարգացնցուղ սակավաճառագայթ, հովանոցավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
40–80 սմ բարձրությամբ բազմամյա խոտաբույս է։ Տերևների կուտակված են ցողունի հիմքում, կրկնակի-եռակի փետրաձև հատված են, կոշտ թխակապույտ, ծայրամասերի երկարությունը 8-10 մմ է, կլորավուն ուրվագծով, եռաբլթակ։ Հովանոցն ունի 3–6 ճառագայթ։ Ծածկոցի և ծածկոցիկի թերթերը 5–6 հատ են, նշտարաձև։ Պսակաթերթերը վառ–դեղին են։ Պտուղները մեջքի կողմից ուժեղ սեղմված են, եզրային կողերը նեղ–թևավոր ։
Տարածում
Հայաստանում աճում է միայն Մեղրու ֆլորիստիկական շրջանում (Ագարակ և Ալդարա գյուղերի շրջակայք)։ Աճում է Նախիջևանում և Ադրբեջանի Զանգելանի շրջանում ։
Պահպանություն
Կրիտիկական վիճակում գտնվող տեսակ է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES–ի և Բեռնի կոնվենցիաների հավելվածներում ։ Պահպանության գործողություններ չեն իրականացվում։ Անհրաժեշտ է ստեղծել նոր ԲՀՊՏ Մեղրու շրջանի Ագարակավանի շրջակայքում ։
Վիկտոր Թորն
Վիկտոր Թորն, լյուքսեմբուրգցի քաղաքական գործիչ, Լյուքսեմբուրգի 11-րդ վարչապետ, ով պաշտոնավարել է մոտ մեկ տարի` 1916 թվականի փետրվարի 24-ից մինչև 1917 թվականի հունիսի 19-ը։
1885 թվականից մինչև 1888 թվականները եղել է Լյուքսեմբուրգի պետական խորհրդի անդամ ։
1888 թվականից մինչև 1892 թվականները եղել է Էյչենի նախարարության հանրային աշխատանքների գլխավոր տնօրեն (նախարար)։
1915 թվականին եղել է Մոնենաստի նախարարության արդարադատության և հանրային աշխատանքների նախարար։
Վիկտոր Թորնը ձևավորել էր նոր կառավարություն, որտեղ ներկայացված էին երեք խոշոր կուսակցություններ։ Հիմնական խնդիրն էր երկրի մատակարարման խնդիրների բարելավումը, որն ավելի էր դժվարանում պատերազմի պատճառով։ Կառավարությունն սննդամթերքը ներմուծում էր բարձր գներով, որի արդյունքում զարգացավ սև շուկան և բերեց բնակչության շրջանում բողոքների աճի։ 1917 թվականին Կարմիր հողեր տարածաշրջանում տեղի ունեցավ գործադուլ, որը ճնշվեց գերմանական բանակի կողմից։
1917 թվականի հունիսի 19-ից մինչև իր մահը, Թորնը մնաց Պետական խորհրդի նախագահ ։ 1921-1927 թվականներին եղել է Միջնորդ դատարանի մշտական պալատի մշտական անդամ, որը գտնվում էր Հաագայում։
Մահացել է 1930 թվականին Լյուքսեմբուրգում։
Ծանոթագրություններ
Կատեգորիա:Լյուքսեմբուրգի վարչապետներ Կատեգորիա:Դիվանագետներ այբբենական կարգով
Տամպա (Ֆլորիդա)
Տամպա (Tampa), քաղաք ԱՄՆ Ֆլորիդա նահանգի Հիլսբորո շրջանում։ Հիլսբորոյի շրջկենտրոնն է։ Տեղակայված է նահանգի արևմտյան ափում (Տամպայի ծովածոց)՝ Մեքսիկական ծոցի մոտակայքում։ Համարվում է Ֆլորիդայի արագ զարգացող քաղաքներից մեկը։
Պատմություն
«Տամպա» անվանումն ունի արմատական ամերիկյան ծագում։ Չնայած, որ ժամանակի ընթացքում իմաստը կորել է, ենթադրվում է, որ այն արմատական ամերիկյան ցեղի՝ Կալուզայի լեզվով նշանակում է «հրե փայտեր»։ Առաջին եվրոպացին, ով 1528 թվականի ապրիլի 8-ին այցելել է Տամպա քաղաքի արվարձանները, եղել է իսպանացի կոնկիստադոր Պանֆիլո դե Նարվաեսը։ Մեկ տարի անց Էռնանդո դե Սոտոն (ում անունով կոչվել է ամրոցը, իսկ ավելի ուշ Մեքսիկական ծոցի ափին գտնվող զբոսայգիներից մեկը) փրկում է Նարվաեսի միակ կենդանի մնացած արշավախմբի անդամին։
Աշխարհագրություն
Տամպա քաղաքը գտնվում է Ֆլորիդա թերակղզու արևմտյան առափնայի մոտ, Տամպա ծոցի ափին։ Քաղաքի միջով հոսում է Հիլսբորո գետը։
Կլիմա
Տամպայի կլիման մերձարևադարձային է, խոնավ, անցումային դեպի արևադարձային կլիմայի։
Տեսարժան վայրեր
Տամպա քաղաքում գտնվում է «Busch Gardens» զվարճանքի զբոսայգին, ակվարիումը և Adventure Island ակվապարկը։
Տնտեսություն
Տամպա քաղաքում է գտնվում Վիքիպեդիայի և Վիքիմեդիայի այլ նախագծերի հիմնական սերվերային կենտրոնը, լրացուցիչ սերվերները գտնվում են Ամստերդամում և Սեուլում ։
Բնակչություն
2011 թվակակի դրությամբ բնակչության թիվը կազմում էր 346 037 մարդ, իսկ 2013 թվականի դրությամբ՝ 347 645 մարդ
Սպորտ
Քաղաքում կենտրոնացված են Հոկեյի ազգային լիգայի «Տամպա Բեյ Լայթնինգ» և Ֆուտբոլի ազգային լիգայի «Տամպա Բեյ Բակկենիրս» ակումբները։
Արտաքին հղումներ
Կատեգորիա:Ֆլորիդայի քաղաքներ Կատեգորիա:Ֆլորիդա Կատեգորիա:1823 թվականին հիմնադրված բնակավայրեր
Տերեփուկ երևանյան
Տերեփուկ երևանյան, բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Միառասպել
Միառասպելը որպես համապարփակ առասպել
Միառասպելը բոլոր ժողովուրդների համար ոչ թե միայն միասնական նախօրինակ է, այլ նաև միասնական, համապարփակ առասպել։ Այդ իմաստով միառասպելը ի հայտ է գալիս դեռ Հին Հունաստանի ժամանականերում, երբ Իսիդայի պաշտամունքը սկսվում է տարածվել Միջերկրայքով։ Ընդ որում առասպելը ընկնելով տարբեր մշակույթների մեջ դրանց ազդեցության տակ ոչ թե փոխվում է, այլ սկսում է ժամանակի ընթացքում բոլոր մշակույթների համար ընդհանուր գծեր յուրացնել, այդպիսով ջնջելով դրանց միջև եղած սահմանները
Տերեփուկ երևանյան
Նկարագրություն
Առսերմ մոխրագույն թավոտ, նոսր տերևակալած բազմամյա խոտաբույս է։ Զամբյուղները ձվաձև են, ծածկոցի թերթերի հավելուկները՝ սղոցաատամնավոր։ Ծաղիկիները սպիտակակրեմագույն են։ Սերմիկներն ունեն կարճ թարթիչավոր պապուս ։
Տարածվածություն
Հայտնի է Երևանի ֆլորիստական շրջանում (Երևան, Շորաղբյուր, Զովաշեն, Գեղադիր, Ենգիջա, Ուրծի լեռնաշղթա, «Էրեբունի» պետական արգելոց)։ Հանդիպում է նաև Նախիջևանում (Ազնաբերդ), Արևմտյան Հայաստանում և Հյուսիսարևմտյան Իրանում ։
Միառասպել
Արտաքին հղումներ
Կատեգորիա:Համեմատական դիցաբանություն Կատեգորիա:Դիցաբանական նախօրինակներ Կատեգորիա:Mythemes Կատեգորիա:Պատմողականություն Կատեգորիա:Դիցագրություն Կատեգորիա:Փուլերի տեսություն
Տերեփուկ երևանյան
Էկոլոգիա
Աճում է ստորինից մինչև վերին լեռնային գոտի՝ ծովի մակարդակից 700-2000մ բարձրություների վրա, չոր քարքարոտ, կավային կամ գիպսակիր, աղակալված լանջերին, կիսաանապատներում, տափաստանում։ Ծաղկում է հունիս-հուլիս ամիսներին, պտղաբերում՝ հուլիս-օգոստոսին ։
Պահպանություն
Խոցելի տեսակ է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Հայաստանի Կարմիր գրքի առաջին հրատարակության մեջ ընդգրկված էր որպես կրճատվող տեսակ։ CITIS-ի Բեռնի կոնվենցիաների հավելվածներում ընդգրկված չէ ։
Պոպուլյացիայի մի մասը պահպանվում է «Խոսրովի անտառ» և «Էրեբունի» պետական արգելոցների տարածքներում ։
Ծանոթագրություններ
Կատեգորիա:Խոցելի տեսակներ Կատեգորիա:Ծածկասերմեր Կատեգորիա:Բարդածաղկավորներ Կատեգորիա:ՀՀ Կարմիր գրքում գրանցված բույսեր
Վալանս (շրջան)
Վալանս (Valence)՝ շրջան Ֆրանսիայի Ռոն Ալպեր մարզում։ Շրջանի դեպարտամենտն է՝ Դրոմը, սուպրեֆեկտուրան՝ Վալանսը։
Շրջանի բնակչությունը 2011 թվականին եղել է 308 450 մարդ։ Բնակչության խտությունը կազմում է 164 մարդ/կմ²։ Շրջանի մակերեսը կազմում է 1884 կմ²։ 2017 թվականի Դրոմի վերակազմավորումից հետո այստեղ հաշվառվել է 105 համայնք ։
Ծանոթագրություններ
Կատեգորիա:Ֆրանսիայի շրջաններ Կատեգորիա:Ֆրանսիայի վարչական բաժանում
Մարի Ստյուարտ
Մարի, Շոտլանդիայի թագուհի  (Mary, Queen of Scots, ), հայտնի է նաև որպես Մարի Ստյուարտ (, Mary I Stuart) անվամբ կամ Մարի I Շոտլանդացի, Շոտլանդիայի կառավարիչ սկսած 1542 թ․ դեկտեմբերի 14-ից մինչև 1567 թ․ հուլիսի 24։
Մարին Շոտլանդիայի արքա Հակոբ V Շոտլանդացու (մայրը՝ Մարի դը Գիզ ) միակ ողջ մնացած և օրինական երեխան էր և ընդամենը վեց օրական էր, երբ իր հայրը մահացավ և նա հայտարարվեց որպես գահի հետնորդ։ Նա անցկացրել է իր մանկության մեծ մասը Ֆրանսիայում՝ մինչ Շոտլանդիան կառավարվում էր ռեգենտների՝ ժամանակավոր կառավարիչների կողմից (ռեգենտը կառավարում էր այն դեպքում, երբ թագավորը ի վիճակի չէր, անչափահաս էր կամ բացակայում էր որոշ ժամանակ)։ 1558 թ․ նա ամուսնանում է Ֆրանսիայի թագաժառանգ, Վալուաների տոհմի ներկայացուցիչ Ֆրանցիսկ II-ի հետ։ Մարին Ֆրանսիայի թագուհին է եղել սկսած 1559 թ․ Ֆրանցիսկի գահ բարձրանալուց մինչև վերջինիս մահը՝ 1560 թ․ դեկտեմբերին։ 1561 թ․ օգոստոսի 19-ին Մարին վերադառնում է Շոտլանդիա և գնում Լեյթ նավահանգիստ։ Չորս տարի անց նա ամուսնանում է իր զարմիկի՝ Հենրի Ստյուարտի հետ, ավելի հայտնի որպես Լորդ Դարնլի, և 1566 թ․ հունիսին ծնվում է նրանց որդին՝ Հակոբը։
1567 թ․ փետրվարին Դարնլիի նստավայրը պայթյունով ոչնչացվում է, իսկ Դարնլիին գտնում են այգում սպանված։ Ենթադրվում էր, որ Դարնլիի սպանությունը կազմակերպվել է Բոթվելի 4-րդ կոմսի՝ Ջեյմս Հեփբորնի կողմից, բայց նա 1562 թ․ ապրիլին արդարացվեց մեղադրանքից և հաջորդ ամիս ամուսնացավ Մարիի հետ։ Զույգի դեմ ապստամբությունից հետո Մարին բանտարկվեց Loch Leven ամրոցում ։ 1567 թ․ հուլիսի 24-ին նա ստիպված էր հրաժարվել գահից ի օգուտ իր մեկ տարեկան որդու։ Գահը հետ վերադարձնելու անհաջող փորձից հետո նա փախավ հարավ՝ օգնություն փնտրելու իր զարմուհու՝ Անգլիայի թագուհի Եղիսաբեթ I-ի մոտ։ Նախկինում Մարին հավակնում էր Եղիսաբեթի գահին և համարվում էր օրինական գահաժառանգ ոչ միայն շոտլանդացիների, այլ նաև մի շարք անգլիական կաթոլիկների, ինչպես նաև «Հարավի ապստամբության» մասնակիցների կողմից։ Ընդունելով Մարիին որպես վտանգ, Եղիսաբեթը բանտարկում է նրան Անգլիայի տարբեր ամրոցներում։ Տասնութ տարուց ավել հսկողության տակ գտնվելուց հետո 1586 թ․ Մարին կասկածվեց Եղիսաբեթի սպանության համար պայմանավորվածության մեջ և հաջորդ տարի գլխատվեց Ֆոթերինգհեյ ամրոցում։
Ծանոթագրություններ
Կատեգորիա:Շոտլանդիայի միապետներ Կատեգորիա:Սպանվածներ Կատեգորիա:16-րդ դարի Եվրոպայի միապետներ Կատեգորիա:Կաթոլիկ միապետներ
Առյուծաթաթ հայկական
Առյուծաթաթ հայկական, ծորենազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
Պալարանման, փքված ստորերկրյա մասով թխակապույտ բազմամյա խոտաբույս է։ Տերևները եռմասնյա են։ Բարձրությունը 10-25 սմ է։ Ծաղիկները դեղին են և հավաքված են ողկույզում։ Պտուղը օվալ տուփիկ է ։
Տարածվածություն
Հայաստանում հանդիպում է Երևանի ֆլորիստիկական շրջանում (Արարատյան հարթավայր, Երասխի լեռնաշղթա, Ուրծի լեռնաշղթայի ստորոտ)։ Հանդիպում է նաև Նախիջևանում և Հյուսիսային Իրանում ։
Էկոլոգիա
Աճում է ստորին լեռնային գոտում՝ ծովի մակարդակից 900–1200 մ բարձրությունների վրա, կիսաանապատում, չոր քարքարոտ, աղային-կավոտ լանջերին։ Ծաղկում է ապրիլ-մայիս ամիսներին, պտղաբերում՝ մայիս-հունիսին ։
Պահպանություն
Վտանգված տեսակ է։ Ներկայումս հայտնի է մեկ պոպուլյացիա, որը մասնատված է։ Տարածման և բնակության շրջանների մակերեսը 500 կմ²-ից պակաս է։ Տեսակին, կապված աճելավայրերի պայմանների փոփոխության հետ, սպառնում է տարածման և բնակության շրջանների կրճատման վտանգ։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES–ի և Բեռնի կոնվենցիաների հավելվածներում ։
Պահպանության գործողություններ չեն իրականացվում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Ծորենազգիներ Կատեգորիա:ՀՀ Կարմիր գրքում գրանցված բույսեր
Հակոբ Մարթայան
Կենսագրություն
Սովորել է Կ. Պոլսի ամերիկյան միջնակարգ դպրոցում, Ռոբերտ քոլեջում, եղել է այդ քոլեջի անգլերենի դասատուն, ապա՝ տնօրենը, ստացել ամերիկյան ակադեմիական «արվեստի մագիստրոս» տիտղոս և պրոֆեսորի կոչում (1922)։ Առաջին համաշխարհային պատերազմի ժամանակ կռվել է Կովկասյան ճակատում։ Մինչև 1932 թվականը Բեյրութում, Սոֆիայում և այլ վայրերում զբաղվել է հայագիտությամբ, ստանձնել է Բեյրութի առաջին հայկական վարժարանի տնօրինությունը, հիմնել «Ռահվիրա» և «Մշակույթ» թերթերը (Սոֆիա), խմբագրել «Լույս» շաբաթաթերթը (Բեյրութ), հոդվածաշարերով հանդես եկել հայկական մամուլում։ Այդ շրջանում հրատարակվել են նրա «Առաջին Փորձություն» պիեսը (1922), Լ. Շանթի «Հին աստվածներ»-ի անգլերեն թարգմանությունը (1922), «Գրի ծագումը և տարածումը» (1928) և «Հաբեթաբանություն» (1929) աշխատությունները, անգլիացի բանաստեղծներից թարգմանած «Ալբիոնի պարտեզեն» ժողովածուն (1929)։ 1932 թվականից աշխատել է Թուրքիայում, 1942 թվականից եղել է Թուրքիայի լեզվաբանների միության գլխավոր փորձագետը։ Տիրապետել է անգլերեն, թուրքերեն, ֆրանսերեն, հունարեն, իսպաներեն, իտալերեն, ռուսերեն, լեհերեն, բուլղարերեն և այլ լեզուների, ստացել Դիլաչար (լեզվի բանալի) անունը։ 1936-1950 թվականներին Անկարայի համալսարանում դասախոսել է լեզվաբանության պատմություն և ընդհանուր լեզվաբանություն։ Հեղինակ է թուրքական լեզվի տարբեր բնագավառներին վերաբերող մի շարք մենագրությունների։ Ունի հայագիտական աշխատություններ («Համայնապատկեր հայ մշակույթի», 1966, «1500-ամյակի խոհեր», 1951, «Աստվածաշունչը և աշխարհաբարը», 1956 և այլն) և բազմաթիվ հոդվածներ։ 1942-1970 թվականներին եղել է թուրքական հանրագիտարանի տեխնիկական խորհրդատուն, ապա գլխավոր խմբագիրը ։
Մարթայանը մահացել է 1979 թվականին Ստամբուլում ։
Ծանոթագրություններ
Կատեգորիա:Թուրքահայ լեզվաբաններ Կատեգորիա:Հայ թյուրքագետներ Կատեգորիա:Թուրքահայ լրագրողներ Կատեգորիա:Առաջին համաշխարհային պատերազմի մասնակիցներ Կատեգորիա:Հայ մանկավարժներ
Երի Մինա
Երի Ֆեռնանդո Մինա Գոնսալես (Yerry Fernando Mina González, )  կոլումբիացի ֆուտբոլիստ, իսպանական «Բարսելոնայի» և Կոլումբիայի ֆուտբոլի ազգային հավաքականի պաշտպան։
Ակումբային վիճակագրություն
Մինան սկսել է իր պրոֆեսիոնալ կարիերան «Դեպորտիվո Պաստոր» ակումբում, 2013 թվականի մարտի 20-ին կատարելով դեբյուտը Կոլումբիայի գավաթի խաղարկության «Դեպո» ակումբի դեմ խաղում ։
2013 թվականի մրցաշրջանի ավարտին Երին տեղափոխվեց Սանտա Ֆե ակումբ ։
2016 թվականի մայիսին Մինան տեղափոխվեց բրազիլական «Պալմեյրաս» ակումբ ։ Հուլիսի 4-ին «Սպորտ Ռեսիֆ» ակումբի դեմ խաղում, նա կատարեց իր դեբյուտը «կանաչասպիտակների» կազմում։ Հաջորդ խաղում, հուլիսի 12-ին Սանթոսի դեմ հանդիպման ժամանակ, նա խփեց իր առաջին գոլը Բրազիլիայի Սերիա Ա-ում։ 2016 թվականի մրցաշրջանի արդյունքում Մինանն հայտնվեց Բրազիլիայի առաջնության խորհրդանշական թիմում, ինչպես նաև Հարավային Ամերիկայի տարվա խորհրդանշական թիմում, El Pais ամսագրի կողմից ։
2018 թվականի հունվարի 11-ին Բարսելոնան հայտարարեց Մինայի տրանսֆերի մասին։ Տրնասֆերի արժեքը կազմում է 11,8 մլն եվրո։ Երին պայմանագիր է կնքել մինչև 2023 թվականի հունիսի 30-ը ։
Ակումբային
2018 թվականի հունվարի 16-ի դրությամբ
Արտաքին հղումներ
Կատեգորիա:Կոլումբիացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Պալմեյրասի ֆուտբոլիստներ Կատեգորիա:Բարսելոնայի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ
Կկվով ժամացույց (մուլտֆիլմ)
«Կկվով ժամացույց» (Часы с кукушкой), Իվան Ուֆիմցևի տիկնիկային անիմացիոն ֆիլմը` Սոֆյա Պրոկոֆևայի հեքիաթի հիման վրա ։
Սյուժե
Մի անգամ Կկուն լքեց ժամացույցը և ժամանակավորապես գործերով թռավ անտառ։ Նրա հարևանները՝ տարբեր գազաններ, որոշեցին օգնել և փոխարինել նրան։ Բայց ոչ մի լավ բան դրանից դուրս չեկավ։ Գորտուկը առաջին կամավորն էր, որը ցանկացավ փոխարինել կկվին նրա բացակայության ժամանակ։ Բայց արևի տակ նրա համար շոգ էր, նա միացրեց ջրի շիթը, որպեսզի զովանա, բայց արդյունքում ջրեց ժամացույցը և բոլոր հարևաններին։ Երկրորդը Կատուն ցանկացավ լինել կկու։ Բայց ջրից ժամացույցը կանգ էր առել։ Կատուն և բոլոր հարևանները լռության մեջ քնեցին։ Նրանց արթնացրեց այրված կարկանդակի հոտը։ Կատուները շտապեցին հանել այն վառարանից, բայց ուշ էր։ Հաջորդը Շունը ցանկացավ լինել կկու։ Ժամացույցը պահելու փորձերը անհաջողության մատնվեցին։ Առյուծը ցանկացավ բարձրանալ ժամացույցի վրա, բայց քամուց աստիճանը ճոճվեց և վայր ընկավ։ Բարեբախտաբար կկուն եկավ իր օգնականների հետ, և ժամացույցի սլաքները նորից շարժվեցին։
Բուխուտի Զաքարիաձե
Բուխուտի Ալեքսանդրի Զաքարիաձե (ბუხუტი ზაქარიაძე,), կինոյի և թատրոնի վրացի դերասան, Վրացական ԽՍՀ ժողովրդական արտիստ (1965) ։
Կենսագրություն
Բուխուտի Զաքարիաձեն ծնվել է 1913 թվականի հունիսի 13-ին Սանգաչալ գյուղում։ Ռեժիսոր Սերգո Զաքարիաձեի կրտսեր եղբայրն է ։
1930-1954 թվականներին աշխատել է Խոնսկի, Թելավի, Բաթումի, Սուխումի թատրոններում, Թբիլիսիի Կ. Մարջանիշվիլու անվան թատրոնում։
1941-1946 թվականներին և 1954 թվականից հետո եղել է Թբիլիսիի Շոթա Ռուսթավելու անվան պետական ակադեմիական թատրոնի դերասան։
Կինոյում սկսել է նկարահանվել 1950-ական թվականների կեսերից։ «Ազատագրում» կինոէպոպեայում կատարել է Ստալինի դերը (ֆիլմի նյութերը հետագայում օգտագործվել են «Մեծն զորավար Գեորգի Ժուկով», «Դարի ողբերգությունը» ֆիլմերում)։
Ծանոթագրություններ
Կատեգորիա:Վրացի դերասաններ Կատեգորիա:Վրացական ԽՍՀ ժողովրդական արտիստներ Կատեգորիա:20-րդ դարի դերասաններ Կատեգորիա:Վրաստանի ժողովրդական արտիստներ
Միրոսլավա Դումա
Միրոսլավա Դուման, հաջողակ ռուս գրող և ձեռնարկատեր է, ով մեծ համբավ ունի միջազգային նորաձևության աշխարհում։ Նա Buro24/7 թվային ընկերության և դրա նորաձևության Buro247.com հարթակի հիմնադիրն է։
Նորաձևության աշխարհ
Դուման առաջին անգամ հայտնվեց նորաձևության հարթակներում հետևելով իր տեսքին և հայտնվելով նորաձևությանը վերաբերող հայտնի բլոգերում, ինչպիսին է The Sartorialist-ը։
Buro 24/7
Իր ստեղծումից ի վեր Buro24/7-ը այժմ ունի տեղական հրատարակություններ 10 երկրներում, ներառյալ՝ Ավստրալիա, Ադրբեջան, Կենտրոնական Եվրոպա, Ղազախստան, Մալայզիա, Միջին Ասիա, Մոնղոլիա, Ռուսաստան, Սինգապուր և Ուկրաինա։
Բարեգործություն
Դուման նվիրատվություն է կատարել Խաղաղ Մոլորակ բարեգործական ընկերությանը, որը օգնում է կարիքավոր երեխաներին շտապ բժշկական օգնության հարցում ։
Անձնական կյանք
Ծնվել է 1985 թվականին Սուրգուտում, քաղաքագետ Վասիլիյի ընտանիքում։ Ամուսնացած է Ալեկսեյ Միխեևի՝ Ռուսաստանի առևտրի և արտադրության նախարարությունում աշխատող ձեռնարկատիրոջ հետ ։
Կրթություն
Դուման ավարտել է Մոսկվայի Միջազգային Հարաբերությունների Պետական Ինստիտուտը 2008 թվականին ստանալով մագիստրոսի կոչում միջազգային բիզնես և բիզնես կառավարում բնագավառում։
References
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ Կատեգորիա:Ռուս գրողներ Կատեգորիա:Ռուս լրագրողներ Կատեգորիա:Ռուս մոդելներ
Heaven
«Heaven», Բրիտանական խմբի Depeche Mode- ի տասնչորսերորդ ստուդիական ալբոմը Delta Machine- ի առաջին սինգլը։  Կազմը գրված է Martin Gore- ի կողմից։  Երգի համաշխարհային պրեմիերան տեղի ունեցավ 2013 թվականի հունվարի 30-ին KROQ ռադիոկայանին ։ Փետրվարի 1-ին բաժանորդը հասանելի էր թվային բեռնման համար, իսկ փետրվարի 5-ին տեղի ունեցավ ֆիզիկական լրատվամիջոցների թողարկումը։
Զույգի B- կողմն էր «All That's Mine» երգը, որը գրվել է Dave Gaan- ի հետ Kurt Inal- ի հետ, որը հետագայում հրատարակվել է Delta Machine բոնուսային սկավառակի վրա։
Երաժշտական Տեսահոլովակ
Երգի տեսահոլովակը ներկայացվել է փետրվարի 1-ին VEVO ալիքով ։ Ռեժիսորն էր Տիմոթեոս Սախչենին, ով 2012 թվականի հոկտեմբերին աշխատել է ստուդիայի պրոմո տեսահոլովակի խմբում։  Կրակոցներ տեղի ունեցան Նոր Օռլեանում ։ Տեսահոլովակում խումբը երգ է կատարում եկեղեցու շենքում։  Դեյվ Գահանի խոսքերով, տեսահոլովակը ազդել է «Կյաքի ծառը» ֆիլմից ։
Արտաքին հղումներ
== Կատեգորիա:2013 երգեր
Մարիամ Արծրունի
Մարիամ Արծրունի, Վասպուրականի թագավոր Սենեքերիմ-Հովհաննես Արծրունու (1003-1021) դուստրը, վրաց թագավոր Գեորգի II-ի (1014-1027) կինը։
Ամուսնու մահից հետո՝ 1027-1037 թվականներին, եղել է վրացական գահի միանձնյա ղեկավարը, քանի որ իրենց որդին՝ Բագրատը, դեռ մանկահասակ էր։
Տոհմածառ
Վրաց թագավոր Բագրատ III-ը որդուն՝ Գեորգի II-ին, ամուսնացնում է Վասպուրականի արքայադուստր Մարիամի հետ։ Գեորգին երկրորդ անգամ ամուսնանում է ալանաց արքայադստեր հետ և որդի ունենում, սակայն գահը ժառանգում է նրա և Մարիամի որդի Բագրատը, ով իշխում է մինչև 1072 թվականը։
Տես նաև
Կատեգորիա:Արծրունիներ Կատեգորիա:Վրաց թագուհիներ Կատեգորիա:Հայ թագուհիներ Կատեգորիա:11-րդ դարի հայեր Կատեգորիա:Հայ քաղաքական գործիչներ
Նինա Պետուշկովա
Նինա Պետուշկովա (Нина Валерьевна Петушкова, ). ռուս գեղասահորդուհի, հանդես է եկել մենասահքում։ 2008 թվականի Ռուսաստանի առաջնության արծաթե մեդալակիր։ 2009-2010 մրցաշրջանից հետո ավարտել է սիրողական կարիերան։
Կարիերա
2008 թվականին Ռուսաստանի առաջնությունում գրավել է երկրորդ հորիզոնականը, ինչ շնորհիվ էլ մասնակցել է Եվրոպայի առաջնությանը, որտեղ 17-րդն էր։
2008-2009 մրցաշրջանում Ռուսաստանի Գրան-Պրի «Cup of Russia»-ում անհաջող հանդես եկավ և զբաղեցրեց 10-րդ հորիզոնականը։ 2009 թվականի Ռուսաստանի առաջնությունում չորրորդն էր։ Քանի որ 2009 թվականի Եվրոպայի առաջնություններում կանանց մենասահքում Ռուսաստանն ուներ երկու տեղ, իսկ ոսկի և արծաթ նվաճած Ադելինա Սոտնիկովան և Ելիզավետա Տուկտամիշևան տարիքի պատճառով չէին կարող մասնակցել, ապա, ըստ մարզական սկզբունքի, Հելսինկիում երկիրը պետք է ներկայացներ Նինան։ Սակայն Գեղասահքի ֆեդերացիայի մարզչական խորհուրդը որոշում է, որ Եվրոպայի առաջնություն է գնում Ալյոնա Լեոնովան ։ 2009 թվականին պատանիների կարգում Ռուսաստանի առաջնությանը Նինան ձախողեց` զբաղեցնելով միայն 18-րդ հորիզոնականը։ Այսպիսոն, նա չի ընտրվում մասնակցելու պատանիների կարգում Աշխարհի առաջնությանը։
Ours
Պատմություն
Երգը թողարկվել է 2011 թվականի նոյեմբերի 8-ին որպես պրոմոսինգլ Speak Now ալբոմից՝ Big Machine Records լեյբլում ։ Որպես CD սինգլ երգը հայտնվել է US Walmart խանութներում`կենդանի համերգային ալբոմի հետ միասին ։ Երգը դարձել է Speak Now ալբոմի վեցերորդ սինգլը, իսկ պաշտոնական թողարկումը կայացել է 2011 թվականի նոյեմբերի 28-ին, սակայն քանթրի–ռադիոյում այն հայտնվել է միայն 2011 թվականի դեկտեմբերի 5-ին ։ Speak Now ալբոմից դա 5-րդ սինգլն էր քանթրի–ռադիոյում ։
Երգն առաջին անգամ ներկայացվել է № 5 Hot Digital Songs թվային հիթ-շքերթում և № 13՝ հիմնական ամերիկյան Billboard Hot 100 հիթ-շքերթում ։ 2012 թվականի օգոստոսին ԱՄՆ-ում վաճառվել է սինգլի 1,224,000 օրինակ և այն հավաստագրվել է RIAA պլատինե կարգավիճակում ։ Երգը հայտնվել է Կանադայում՝ № 68, Մեծ Բրիտանիայում № 181 և Ավստրալիայում № 91 ։ 2012 թվականի մարտի 3-ին «Ours»-ը դարձել է Սվիֆթի 15-րդ հիթը, որը Hot Country Songs քանթրի-չարթում հայտնվել է Top-10-ում։ Սա Թեյլորին դարձրեց պատմության մեջ առաջին կինը, ով 1944 թվականին, իր թողարկման սկզբից ի վեր 15 անգամ անընդմեջ երևացել է Top-10 քանթրի հիթ–շքերթում ։ 2012 թվականի մարտի 31-ին «Ours»–ը գլխավորել է Billboard Country Songs–ը և դարձել է Սվիֆթի 6-րդ հիթը՝ «Our Song»–ին (2007—2008), «Should've Said No»–ին (2008), «Love Story»–ին (2008), «You Belong with Me»–ին(2009) և «Sparks Fly»–ին զուգահեռ գլխավորելով հիթ–շքերթը (2011) ։ 2014 թվականի նոյեմբերին «Ours» սինգլն ԱՄՆ-ում վաճառվել է 1,4 մլն օրինակով ։
Մրցանակներ և անվանակարգեր
Երգը ստացել է American Country Awards-ի 2 անվանակարգեր Female Single of the Year և Female Video of the Year կատեգորիաներում (2012), CMT Music Awards անվանակարգը՝ Female Video of the Year (2012) կատեգորիայում և շահել է BMI Country Awards պարգևը Country Awards Top 50 Songs (2013) կատեգորիայում ։
Երաժշտական տեսահոլովակ
Տեսահոլովակի պրեմիերան տեղի է ունեցել E! News-ով և E! Online-ով 2011 թվականի դեկտեմբերի 2–ին, ժամը 19․00–ին։ Ռեժիսորը Դիքլեն Ուայթբլյումն էր (Declan Whitebloom), ով արդեն աշխատել է Սվիֆթի «Mean» տեսահոլովակի վրա ։ Հոլովակն առաջ մղելով՝ Սվիֆթը իր կայքում թողարկել է երաժշտական տեսահոլովակի պատրաստման 13 դրվագներ («webisodes»)՝ դրանք ամեն օր համացանցում տարածելով  ։
Հղումներ
Կատեգորիա:Երգեր այբբենական կարգով Կատեգորիա:2011 երգեր Կատեգորիա:Թեյլոր Սվիֆթի երգեր
Վիշապի սուրը (ֆիլմ)
«Վիշապի սուրը» (天将雄狮), չինական պատմական թրիլլեր։ Ֆիլմի ռեժիսորը Դենիել Լին է ։
Սյուժե
Մ.թ.ա. 48 թվականն է՝ Հան դինաստիայի ժամանակաշրջանը։ Հո Ան կայսրության արևմտյան շրջանի պահակազորի ջոկատի հրամանատարին իր ջոկատի հետ միասին ուղարկում են Մետաքսի ճանապարհին գտնվող ավերված բերդի մոտ։ Որոշ ժամանակ անց Հռոմեական լեգեոնը գեներալ Լուցիոսի ղեկավարությամբ ջրի և պարենի որոնմամբ սպառնում է հարձակվել ամրոցի վրա։
Ընկալում
Կինոքննադատների կողմից ֆիլմը ստացել է տարբեր կարծիքներ։ «Rotten Tomatoes» կայքում նրա վարկանիշը 36% է (10-ից 4,3 միջին գնահատականով՝ 39 գրախոսականի հիման վրա) ։ «IGN»-ի քննադատը ֆիլմը գնահատել է 10-ից 6 միավորով՝ նշելով, որ թեև ֆիլմի մարտական տեսարանները գովելի են, բայց դրանք դժվար թե ի վիճակի լինեն ֆիլմը փրկել անհասկանալի սյուժեից ։
Մեկ, երկու, երեք...
«Մեկ, երկու, երեք...», ռեժիսոր Արման Երիցյանի 2015 թվականին նկարահանած վավերագրական ֆիլմ։ 2015 թվականին ներկայացվել է Ոսկե ծիրան միջազգային կինոփառատոնի «Հայկական համայնապատկեր» և «Վավերագրական ֆիլմերի մրցույթ» ծրագրերում և ճանաչվել է «Լավագույն վավերագրական ֆիլմ» ։
Պատմություն
«Մեկ, երկու, երեք․․․» վավերագրական ֆիլմը պատմում է մի խումբ տարեցների մասին, որոնք սկսում են գնահատել կյանքը, ապրել այսօրով, պարել, վայելել իրենց ժամանակը։ Նրանց միավորում է բարեգործական ճաշարանը և պարը։ Ֆիլմում ներկայացված է հերոսներից յուրաքանչյուրի անձնական դրաման, բայց երբ հերոսները պարում են, անհետանում է էկրանին հայտնված միայնակ ու խնդիրներում խորասուզված մարդը, որը պարելիս վերափոխվում է, և պարը ստիպում է նրանցից յուրաքանչյուրին փոխվել ։
Հերոսներից 80-ամյա Միխայիլը վերջապես ազատում է իր բնակարանն անպետք իրերից, որոնք կուտակել էր վերջին 15 տարիների ընթացքում, վերանորոգում է բնակարանն ու ընկերներին հրավիրում։ Յուրաքանչյուր հերոսի անձնական պատումը միահյուսվում է գլխավոր հերոսի շուրջը։ Թեև յուրաքանչյուր պատմություն անձնական է, «Ընտրյալների» պայքարը բնորոշվում է հայաստանաբնակ լինելու հանգամանքով և ֆիլմում հնչող առավել մեծ հարցադրումները ընդհանրական են։ Ամեն երկրում, քաղաքում և համայնքում մարդիկ ծերանում են և զգում խնամքի, ուշադրության կարիք։ Միխայիլը և ընկերներն առաջին քայլեր են անում և կյանքի մայրամուտին վերջապես սկսում լիարժեք կյանքով ապրել ։
Նկարահանող խումբ
Ֆիլմն արտադրվել է 2015 թվականին «Բարս Մեդիա» վավերագրական ֆիլմերի ստուդիայում։ Հայաստան–Գերմանիա–Նորվեգիա համատեղ արտադրություն է։ «Մեկ, երկու, երեքը․․․» ֆիլմի նկարահանման և մոնտաժման աշխատանքները տևել են 5 տարի։ Նկարահանվել է 160 ժամանոց տեսաշար։ Ռեժիսոր Արման Երիցյանը ֆիլմի հերոսներին նկատել է «Թաքնված տաղանդ» հեռուստանախագծի ժամանակ։
Արտաքին հղումներ
Կատեգորիա:2015 ֆիլմեր Կատեգորիա:Հայկական վավերագրական ֆիլմեր
Տիրոջ տապանի մոմը
«Տիրոջ տապանի մոմը» (მაცხოვრის საფლავზე ანთებული სანთელი), Նոբելյան մրցանակի դափնեկիր Սելմա Լագերլևֆի համանուն պատմվածքի հիման վրա (ֆիլմում իրադարձությունները տեղի են ունենում Վրաստանում) 2008 թվականին ռեժիսոր Ռեզո Չխեիձեի նկարահանած ֆիլմ։
2013 թվականին ֆիլմը ցուցադրվել է «Ոսկե ծիրան» միջազգային կինոփառատոնի «Վրացական ֆիլմերի ծրագիր» անվանակարգում ։
Արտաքին հղումներ
Կատեգորիա:Վրացական ֆիլմեր Կատեգորիա:2008 ֆիլմեր Կատեգորիա:Ռեզո Չխեիձեի ֆիլմեր
Ամբուազ
Ամբուազ (Amboise)՝ քաղաք Լուարում՝ Ֆրանսիայի կենտրոնում (դեպարտամենտ Էնդր և Լուար)։ Շրջապատված ռենեսանսներով և դղյակներով, որոնց ցուցակում ամենահայտնիներն են թագավորական Ամբուազ դղյակը և Շենոնսո դղյակը։ Բնակչությունը 2006 թ․֊ին 12,7 հազար բնակիչ։
Քաղաքը ժամանակագրություններում հայտնվում է 504 թ․֊ին, երբ «Ոսկե լճում»՝ Լուարի մեջտեղում, բանակցություններ էին ընթանում թագավորներ՝ Քլոդվիգ I և Ալարիք II միջև։ XI դարում կոմս Foulques III Nerra վերցրել է կոմս Բլոիսից հիմնական գետանցը դեպի Լուար և ամրացրել է այն` կանգնեցնելով բարձր դոնժոնը, որը ժամանակի ընթացքում աստիճանաբար վերանվանվեց Ամբուազ դղյակ։
Ամբուազյան նստավայրի դեմ մղված Հուգենոտյան պատերազմների պատմության մեջ առանձնանում է երկու իրադարձություն` Հուգենոտների ամբուազյան դավադրությունը Գիզերի դեմGuise (1560) և Ամբուազի հաշտության պայմանագիրը դավանանքի ազատության վերաբերյալ (1563)։ Բուրբոնների ժամանակ ամրոցը դատարկվել և ավերվել է։ Որպեսզի կանխվեր նրա վերջնական ավերումը, 1872 թ․֊ին Ֆրանսիայի ազգային ժողովը այն վերադարձրել է Օռլեական դինաստիային։
Ամբուազ քաղաքի քաղաքային վարչությունում պահպանվում են ատրճանակները, որոնցից մեկով մենեամարտի ժամանակ մահացու վիրավորվել է Ալեքսանդր Պուշկինը։
Ծանոթագրություններ
Կատեգորիա:Ֆրանսիայի քաղաքներ
Արյան դեղին աղ
Արյան դեղին աղ (կալիումի ֆերոցիանիդ, կալիումի (II) հեքսացիանոֆերատ, ), K4[Fe(CN)6]•3H2O, երկարժեք երկաթի կոմպլեքսային միացություն, ֆերոցիանաջրածնական թթվի՝ H4[Fe(CN)6], կալիումական աղը ։
Հատկություններ
Բաց դեղին, դառնահամ բյուրեղներ են։ Խտությունը՝ 18800 կգ/մ³։ Լուծվում է ջրում (22,4 %, 20 °C-ում), չի լուծվում սպիրտում և եթերներում ։ 100 °C-ում կորցնում է բյուրեղաջուրը և դառնում սպիտակ խոնավածուծ փոշի ։
Շիկացնելիս քայքայվում է՝ անջատելով ազոտ ։
Ստացում
Հնում ստանում էին սպանդանոցային թափոնների, օրինակ, արյան մշակումից (այստեղից էլ՝ արյան դեղին աղ անվանումը),
այժմ՝ քարածխի չոր թորման նյութերից։
Ծանոթագրություններ
Կատեգորիա:Ցիանիդներ Կատեգորիա:Կալիումի միացություններ Կատեգորիա:Սննդային հավելումներ Կատեգորիա:Հեքսացիանոֆերատներ
Ռոուզ Մարի
Ռոուզ Մարի (Rose Marie, ), ամերիկացի դերասանուհի և երգչուհի, երեք անգամ իր կարիերայում արժանացել է «Էմմի» մրցանակի։
Կենսագրություն
Ռոուզ Մարի Մազետան ծնվել է Նյու Յորքում իտալա-ամերիկացի վոդևիլի դերասան Ֆրենկ Մազետիի ընտանիքում, հայտնի է Ֆրենկ Քարլիի և նրա տիկնոջ՝ լեհուհի Ստելա Գլուժչակի կեղծանունով ։ Նա սկսել է իր կարիերան երեք տարեկան հասակում  փոքրիկ Ռոուզ Մարի կեղծանունով (Baby Rose Marie): Նրա փառքի լավագույն տարիները գրանցվեցին 1929 թվականից 1934 թվականներին, երբ նա պարբերաբար հանդես է եկել զավեշտախաղերում, ռադիոյով վարել է իր սեփական շոուն և հայտնվել Paramount ստուդիայի բազմաթիվ ֆիլմերում։ Ընդհուպ մինչև երեսունականների վերջ  նա հաջողությամբ հանդես է եկել և ձայնագրվել այդ պահին տասնյոթ ալբոմներում, բայց քառասնականների սկզբին, երբ Ռոուզ Մարի դադարել է լինել երեխա, նրա կարիերան ավատվեց, և նա սովորեց դերասանական մասնագիտությամբ ։
Հիսունականների սկզբին Ռոուզ Մարի սկսեց դերասանուհու կարիերան  և 1954 թվականին Top Banana երաժշտական կինոֆիլմում խաղաց գլխավոր դերը, որից հետո սկսեց երևալ հեռուստատեսությամբ այնպիսի սերիալներում, ինչպես «Գնդացրի ծուխը»։ 1960-1961 թվականներին նա նկարահանվել է Էլեյն Ստրիտչի «Իմ քույլ Էյլին» սիթքոմում։ Նա նաև նկարահանվել է «Դորիս Դեյիի շոուում» 1969-1971 թվականներին, իսկ հետագա տասնամյակներում աշխատել է ավելի քիչ և նկատելի էր հիմնականում սերիալներում՝ «Սիրո նավակը», «Կեգնին և Լեյսին», «Ռեմինգտոն ստիլ» и «Մյորֆի Բրաուն»։
Սկսած յոթանասունականներին Ռոուզ Մարին շատ է հանդես  եկել թատերական ասպարեզում, ինչպես նաև հայտնվում էր էկրանին կամեո դերերում հետևյալ ֆիլմերում՝ «Կախարդական խաղատախտակ», «Փսիխոզ» և «Շատ սարսափելի կինո»։ 2001 թվականին նա ստացել է « Հոլիվուդյան փառքի ծառուղի » աստղըը ։
Մահացել է 2017 թվականի դեկտեմբերի 28-ին, Վան Նայսի իր տանը, 94 տարեկան հասակում ։
Արտաքին հղումներ
Կատեգորիա:Ամերիկացիներ լեհական սերմամբ Կատեգորիա:Ամերիկացի երգչուհիներ Կատեգորիա:Ամերիկացի կինոդերասանուհիներ Կատեգորիա:«Էմմի» մրցանակի դափնեկիրներ Կատեգորիա:Կին ինքնակենսագիրներ Կատեգորիա:20-րդ դարի կին գրողներ Կատեգորիա:20-րդ դարի ամերիկացի երգչուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի կին գրողներ Կատեգորիա:21-րդ դարի ամերիկացի երգիչներ Կատեգորիա:21-րդ դարի երգիչներ Կատեգորիա:20-րդ դարի ամերիկացի դերասանուհիներ Կատեգորիա:21-րդ դարի ամերիկացի կին գրողներ Կատեգորիա:Ամերիկացի կատակերգուներ Կատեգորիա:Ամերիկացի երեխա դերասանուհիներ